
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-02652/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТса седиштем у ЧИКА ЉУБИНOЈ улици бр 18-20, у БЕОГРАДУ, ПИБ: 100050474, Матични број: 07003269,  испуњава прописане стандарде за акредитацију студијског програма МАС1 - АНДРАГОГИЈА у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр 18-20, у БЕОГРАДУ, је дана 23.12.2013.године поднела захтев за акредитацију студијског програма МАС1 - АНДРАГОГИЈА у оквиру поља друштвено-хуманистичких наука под бројем 612-00-02652/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У БЕОГРАДУ-ФИЛОЗОФСКОГ ФАКУЛТЕТА и предлог одлуке, достављени су Комисији за акредитацију и проверу квалитета.
Студијски програм Мастер академских студија Андрагогија припада Образовно-научном пољу друштвено-хуманистичких наука и области Педагошке и андрагошке науке и у складу је са законом и листом области коју је утврдио Национални савет. Предложено звање мастер андрагог у складу је са Листом звања НСВО. Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 30.

Установа је приложила одлуку о усвајању студијског програма коју је донелo Наставно-научног већа Филозофског факултета дана 27.06.2013.године, и одлуку Сената Универзитета у Београду од 16.октобра 2013.године.
Програм је предвиђен за извођење на српском језику.

Основни квантитативни подаци о програму су:
1. Назив дипломе: Мастер андрагог
2. Да ли је у складу са листом НСВО: ДА
3. Број наставника на студијском програму= 9

      Број наставника са пуним радним временом=  7

            Број наставника са непуним радним временом=  2



Број наставника ангажованих по уговору=  0

4. Број сарадника на студијском програму= 6

Број сарадника са пуним радним временом=  6

Број сарадника са непуним радним временом=  0

Број сарадника ангажованих по уговору=  0

5. Трајање програма =   2 семестaра (1 година)
6. Број ЕСПБ бодова =  60
7. Број студената који се уписује на прву годину= 30
8. Укупан број студената на свим годинама=  30
9. Просечан број часова активне наставе недељно по години= I- (20.00+0.00)/2=10, 
	            10.00 + 10.00 +  0.00 +  0.00 = 20.00, 30.00

	            0.00 +  0.00 +  0.00 + 20.00 = 20.00, 30.00


10. Просечан број часова предавања недељно по години= I- (10.00+0)/2=5.00, 
11. Проценти предмета по категоријама - АО=-, ТМ=-, НС=-, СA=-.

12. Проценат изборности на програму =  73.33 (53.33%)
13. Просечно оптерећење наставника на програму= 1,33 (просечно оптерећење у Установи: 5.94)
14. Просечно оптерећење сарадника на програму= 1,33 (просечно оптерећење у Установи: 10.20)
15. Проценат наставе коју држе наставници са пуним радним временом =  79.47

16. Број библиотечких јединица релевантних за студијски програм =  дат линк библиотеке 

Студијски програм Мастер академских студија Андрагогија (60 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Подаци о студијском програму налазе се на сајту установе (www.f.bg.ac.rs ). 

Сврха студијског програма Мастер академских студија Андрагогија је јасно и недвосмислено формулисана и у складу је са основним задацима и  циљевима установе. Основна сврха студијског програма је: обезбеђење дубљег и целовитијег сагледавања теоријских и практичних проблема образовања и учења одраслих;  развој способности за анализу, синтетизовање, евалуацију и закључивање у подручју андрагошког мишљења и деловања;  оспособљавање стручњака за обављање сложених послова и деловање у посебним областима образовања и учења одраслих и за научно-истраживачки рад у различитим подручјима андрагогије. 

Студијски програм Мастер академских студија Андрагогија има јасно дефинисане циљеве. Циљеви дипломских академских студија андрагогије су:  овладавање савременим концепцијама и теоријско-методолошким оријентацијама у области андрагошких наука, као и дисциплинама и различитим областима образовања одраслих, оспособљавање за критичко сагледавање савремених и актуелних проблема образовања одраслих, упознавање њихових теоријских исходишта и особености њиховог развоја и истражиавања,  оспособљавање за самостално деловање у пракси образовања одраслих, уз коришћење специфичних знања, вештина и компетенција за разумевање европских стандарда у образовању одраслих.  
Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. Студенти ће по завршетку Мастер академских студија Андрагогија стећи широко и темељно знање из свих кључних области андрагогије. Очекује се да након окончања овог нивоа студија мастер андрагог познаје савремене тенденције и стандарде у европској пракси образовања одраслих и учествује у конципирању, управљању и администрирању европских пројеката; учествује у конципирању и примени различитих модела управљања системом и институцијама за образовање;  планира и реализује различите облике интервенције у подручју селекције и развоја људских ресурса;  креира стратегије и програме каријерног вођења и активног тражења посла и пружа подршку у њиховој реализацији;  пројектује системска решења за образовне акције и програме помоћу којих се остварују различите развојне стратегије друштва и друштвених група и остварује подршка заштити интереса и потреба различитих друштвених група и појединаца;  планира и реализује различите облике образовних интервенција за решавање различитих индивидуалних, породичних и социјалних криза;  осмишљава и развија системе квалитета образовања и учења одраслих, уз уважавање националних и међународних стандарда квалитета, примењује савремена медијска и комуникациона средства у организацији и реализацији образовања и учења одраслих и користи савремене информационо-комуникационе технологије у стицању знаља и властитом професионалном развоју.

Структура курикулума студијског програма Мастер академских студија Андрагогија (60 ЕСПБ) обухвата распоред предмета по семестрима, фонд часова и број ЕСПБ. Студијски програм обухвата један обавезни предмет (Методологија истраживања образовања и учења одраслих), четири изборна предмета (које студент бира од 17 понуђених), студијски истраживачки рад и израду завршног (мастер) рада. С обзиром на то да већину предмета на студијском програму мастер студија чине изборни предмети, студент избором предмета сам профилише своје студије, тј. опредељује се за ужу област коју ће изучавати (учење одраслих, андрагошка дидактика, социјална андрагогија, андрагогија рада, андрагогија слободног времена, историја андрагошких идеја, компаративна андрагогија, породична андрагогија, планирање образовања и развој људских ресурса). Изборни предмети разврстани су у један изборни блок. Сви предмети су једносеместрални. 

У књизи предмета је опис предмета са називом, семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Студијски програм је усклађен са савременим светским токовима и стањем струке у пољу друштвено-хуманистичких и упоредив је са сличним програмима на иностраним високошколским установама, а посебно у оквиру европског образовног простора. Програм је усклађен са акредитованим програмима на следећим иностраним високошколским установама: Filozofická fakulta, UNIVERZITAKARLOVA V PRAZE, Чешка Република, /201-300 место на Шангајској листи универзитета 2012/, Студијски програм: Andragogika a personální řízení, (Andragogija i menadžment ljudskih resursa); Filozofska fakulteta UNIVERZE V LJUBLJANI, Oddelek za pedagogiko in andragogiko, Словенија, /401-500 место на Шангајској листи универзитета 2012/, Студијски програм: Andragogika (Andragogija); UNIVERSITY OF HELSINKI, Faculty of Behavioural Sciences, Institute of Behavioural Sciences, Финска, /73. место на Шангајској листи универзитета 2012/, Студијски програм: Adult Education and Developmental Work Research (Образовање одраслих и истраживање развоја рада); UNIVERSITY OF JYVÄSKYLÄ, Department of Education, Финска, /401-500 место на Шангајској листи универзитета 2012/, Студијски програм: Education and Adult Education (Образовање и образовање одраслих); и THE UNIVERSITY OF GEORGIA, College of Education, Сједињене Америчке Државе /101-150 место на Шангајској листи универзитета 2012/, Студијски програм: veliki broj programa sa različitim ishodima (MA ili MEd): Recreation and Leisure Studies (MA) (MEd); Adult Education; Adult Education, Learning and Organization Development Program; Human Resource and Organizational Development; Educational Administration and Policy. Наведене су и доступне web адресе програма са којима је програм усклађен. 

Студијски програм Мастер академских студија Андрагогија усаглашен је са другим програмима који се изводе на Универзитету у Београду, Филозофском факултету. 

Универзитет у Београду, Филозофски факултет, уписује 30 студента на студијски програм Мастер академских студија Андрагогијa, што је у складу са  просторним и кадровским могућностима Установе. На конкурс се могу пријавити лица која су завршила одговарајуће четворогодишње студије. На мастар студије може да се пријави и лице које није завршило одговарајуће основне академске студије утврђене студијским програмом, уколико је на основним академским студијама које је завршило остварило најмање 240 ЕСПБ, са просечном оценом најмање 8 и ако положи диференцијални испит. Садржај и обим диференцијалног испита одређује одељење. 
Рангирање кандидата врши се на основу просечне оцене на основним студијама, резултата на пријемном испиту (ако је организован), а за кандидата који полаже диференцијални испит и резултата тог испита. 

Полагањем сваког испита студенти стичу одређени број ЕСПБ бодова, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 
Универзитет у БЕОГРАДУ, Филозофски факултет, ангажује 226 наставника, од тога 208 у радном односу са пуним радним временом и 18 наставника са непуним радним временом. Електронски формулар садржи и имена 42 сарадника, од којих је 39 сарадника у радном односу са пуним радним временом и 3 сарадника са непуним радним временом (50%). Према Електронском формулару просечно оптерећење наставника у установи је 5,94, а сарадника 10,20 часова активне наставе недељно, што је у складу са прописаним стандардима. Наставници запослени са пуним радним временом у Установи држе 94,82 % наставе. Научне квалификације наставног особља одговарају образовно научном пољу и нивоу њиховог задужења.

На студијском програму МАСТЕР АКАДЕМСКИХ СТУДИЈА АНДРАГОГИЈА ангажовано је 9 наставника, од тога 7 наставника са пуним радним временом у Установи (100%) и 2 наставника са мање од 100% радног времена, као и 6 сарадника, сви ангажовани са пуним радним временом у Установи. 
Оптерећење наставника на овом студијском програму је 1.33 часова недељно, и сарадника 1.33 часова недељно. Наставници запослени са пуним радним временом у Установи држе 79.47% наставе.
Факултет располаже сопственом зградом површине 18938,98 m2. С обзиром на то да на све студијске програме који су у поступку акредитације Факултет планира упис 3810 студента, то износи 4.97  m2 по студенту, што одговара стандарду за извођење наставе у једној или две смене. Факултет располаже амфитеатром, учионицама, комјутерском лабораторијом, библиотекама, читаоницама и другим простором потребним за реализацију студијског програма. 
Факултет поседује и одговарајућу техничку опрему: графоскопе, компјутере, видео-пројекторе, штампаче итд. Све учионице опремљене су компјутерима и LCD пројекторима. Студентима су на располагању и рачунарске учионице, са могућношћу коришћења интернет мреже. Обезбеђена је потребна техничка опрема за савремено извођене наставе. Библиотека располаже богатим фондом библиотечких јединица, који обухвата литературу предвиђену програмима студијских предмета. За сваки предмет постоји довољан број примерака уџбеничке и друге литературе. На факултету је развијена рачунaрска мрежа која омогућава наставницима, сарадницима и студентима коришћење доступних електорнских база података, међународних часописа и друге релевантне литературе. Установа је обезбедила одговарајући радни простор за наставнике и сараднике.
Универзитет у Београду, Филозофски факултет, има Стратегију обезбеђења квалитета која представља дугорочну оријентацију у остваривању свих образовних стручних и других активности. На Факултету је формирана Комисија за праћење квалитета из реда наставника, сарадника, ненаставног особља и студената, чији рад је регулисан одређеним документима. Комисију чини 14 чланова, од којих су 2 члана из реда студената. Постоје механизми за спровођење стратегије обезбеђивања квалитета. Процена квалитета се спроводи континуирано, кроз анкетирање о раду Факултета, квалитету студијског програма и наставног процеса. Резултати анкетирања су полазна основа за планирање и предузимање корективних мера.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ за студијски програм МАС1 - АНДРАГОГИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр 18-20, у БЕОГРАДУ, ПИБ: 100050474, Матични број: 07003269, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС1 – АНДРАГОГИЈА у оквиру поља друштвено-хуманистичких наука и то за 30 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

